Яшчэ адна важная цаглінка ў сістэме падрыхтоўкі студэнтаў да работы ў лагеры — гэта “Школа важацкага майстэрства”. Нашы студэнты, якія маюць багаты вопыт работы важатымі, абагульнілі свае веды і прапануюць сённяшнім студэнтам курс з 10 практычных заняткаў па найбольш актуальных тэмах. Напрыклад, знаёмства і сумяшчальнасць з напарнікам, асновы мазгавога штурму, выбар назвы атрада, афармленне атраднага кутка, адказы на пытанні дзяцей, падрыхтоўка да лагерных мерапрыемстваў, гульні і конкурсы, канфлікты і іх вырашэнне і інш.